****

**BASHKIA KURBIN**

**DREJTORIA E BURIMEVE NJERËZORE**

 Nr. \_\_\_\_\_ prot Laç, me.\_\_\_\_\_.\_\_\_\_\_\_.2025

*Lënda* : *Njoftim për shpallje vende të lira pune “Polic”, tek Policia Bashkiake ,Bashkia Kurbin.*

**SHËRBIMIT KOMBËTAR TË PUNËSIMIT**

**Adresa:Bulevardi “B.Curri” pranë ish-Hotel “Arbana”**

**TIRANË**

 Mbështetur në Ligjin Nr.139/2015 “*Për Vetëqeverisjen Vendore”*, Ligjin Nr.89/2022 *“Për Policinë Bashkiake”,* Kreu i III, Ligjin Nr.7961, datë 12.07.1995 *"Kodi i Punës i Republikës së Shqipërisë"* (të ndryshuar), Vendimin nr.503, datë 1.8.2024 “Për disa ndryshime në Vendimin nr.328, datë 31.5.2023, të Këshillit të Ministrave, *“Për klasifikimin e funksioneve, grupimin e Njësive të Vetëqeverisjes Vendore, për efekt page, dhe caktimin e kufijve të pagave të funksionarëve të zgjedhur e të emëruar, të Nëpunësve Civilë e të Punonjësve Administrative të Njësive të Vetëqeverisjes Vendore”*, në Vendimin nr. 61, datë 23.12.2024 të Këshillit Bashkiak, *“Për miratimin e pagës së punonjësve të Bashkisë Kurbin, Njësive dhe Institucioneve në varësi për vitin 2025*”, Urdhërit të Kryetarit të Bashkisë Nr.06, datë 14.01.2025 *“Për miratimin e strukturës organizative të Bashkisë Kurbin, Institucioneve dhe Agjensive në varësi dhe klasat e pagave për nëpunësit civile në Bashki dhe Njësitë Administrative për vitin 2025”*, Bashkia Kurbin njofton se në administratën e saj ka 1 (një) vend të lirë pune, në pozicionin e mëposhtëm:

* **“Polic Bashkiak”, tek Policia Bashkiake**

Njoftimi për sa më sipër, do t’ju niset edhe me e-mail, në adresën: vendetelirapune@akpa.gov.al

**Duke ju falenderuar për bashkëpunimin!**

**Konceptoj:**

**DREJTORE E BNJ**

**Jurgena TUCI**

**KRYETAR**

**Majlinda CARA**

****

**BASHKIA KURBIN**

**DREJTORIA E BURIMEVE NJERËZORE**

Nr. \_\_\_\_\_ prot Laç, më.\_\_\_\_\_.\_\_\_\_\_\_.2025

**NJOFTIM PËR VEND PUNE**

**NJOFTIM PËR SHPALLJE VENDE TË LIRË PUNE “POLIC”, TEK POLICIA BASHKIAKE, BASHKIA KURBIN**

 Mbështetur në Ligjin Nr.139/2015 *“Për Vetëqeverisjen Vendore”*, Ligjin Nr.89/2022 *“Për Policinë Bashkiake”* Kreu i III, Ligjin Nr.7961.datë 12.07.1995 *"Kodi i Punës i Republikës së Shqipërisë"* (të ndryshuar), Vendimin nr.503, datë 1.8.2024 “Për disa ndryshime në Vendimin nr.328, datë 31.5.2023, të Këshillit të Ministrave, *“Për klasifikimin e funksioneve, grupimin e Njësive të Vetëqeverisjes Vendore, për efekt page, dhe caktimin e kufijve të pagave të funksionarëve të zgjedhur e të emëruar, të Nëpunësve Civilë e të Punonjësve Administrative të Njësive të Vetëqeverisjes Vendore”*, në Vendimin nr. 61, datë 23.12.2024 të Këshillit Bashkiak, *“Për miratimin e pagës së punonjësve të Bashkisë Kurbin, Njësive dhe Institucioneve në varësi për vitin 2025*”, Urdhërit të Kryetarit të Bashkisë Nr.06, datë 14.01.2025 *“Për miratimin e strukturës organizative të Bashkisë Kurbin, Institucioneve dhe Agjensive në varësi dhe klasat e pagave për nëpunësit civile në Bashki dhe Njësitë Administrative për vitin 2025*, Bashkia Kurbin njofton se në administratën e saj ka 1 (një) vend të lirë pune, në pozicionin e mëposhtëm:

* **“Polic Bashkiak”, tek Policia Bashkiake**

***Kriteret për pranimin në Policinë Bashkiake:***

* Të jetë shtetas shqiptar;
* Të ketë zotësi të plotë për të vepruar;
* Të jetë në kushte shëndetësore që e lejojnë të kryejë detyrën përkatëse;
* Të ketë përfunduar arsimin e mesëm të lartë;
* Të mos jetë dënuar me vendim të formës së prerë për kryerjen e një krimi apo nje kundërvatjeje penale;
* Ndaj tij të mos jetë marrë masë disiplinore e largimit nga puna që nuk është shuar ose të mos ketë masë disiplinore në fuqi;
* Të mos jetë larguar nga policia e shtetit dhe garda e republikës për shkak të vlerësimeve kalimtare ose periodike, të parashikuara nga legjislacioni në fuqi për punonjësit e Plocisë së Shtetit;
* Të paraqesë vërtëtimin e besueshmërisë

***Përshkrimi i përgjithshëm i punës (detyrat kryesore) për këtë pozicion është***:

Per Pozicionin“Polic”, tek Policia Bashkiake:

* T’i shërbejë komunitetit në çdo kohë për problemet që dalin në dinamikë dhe të veprojë me shpejtësi për zgjidhjen e tyre (dëmtim trotuaresh, asfaltesh, zënie trotuaresh, zënie e paligjshme e trojeve të ndërtesave e objekteve publike të Bashkisë dhe të organizojë lirimin e tyre, hedhje inertesh jashtë vendeve të caktuara etj)
* Në bashkëpunim me Rajonet e Bashkisë punon për zgjidhjen e konflikteve midis qytetarëve për ndërtime pa leje, zënie trojesh, ndarjen e ndihmës ekonomike e asistencën sociale.
* Së bashku me Drejtorinë e të Ardhurave në Bashki ushtron kontroll dhe merr masa shtrënguese për liçensimin dhe shlyerjen e detyrimeve ndaj Bashkisë të subjekteve private për aktivitet që kryejnë.
* Kërkon zbatimin e rregullave në vendet e caktuara për tregëtim nga Bashkia dhe merr masa për të ndihmuar personat përgjegjësinë vjeljen e te ardhurave.
* Ushtron kontrolle dhe merr masa parandaluese nga dëmtuesit dhe abuzuesit për sipërfaqet e gjelbëruara në qytet.

***III***- ***Dorëzimi i dokumenteve*** : Kandidati duhet të dërgojë me postë ose dorazi në një zarf të mbyllur, në zyrën e Protokoll-Arkivit :

* Letër motivimi për aplikim në vendin vakant.
* Një kopje të jetëshkrimit( CV);
* Një numër kontakti dhe adresën e plotë të vendbanimit;
* Fotokopje e diplomës e shkollës së mesme (e noterizuar), ose diplomë e shkollës së Lartë (e noterizuar),
* Vërtetim të gjendjes gjyqësore ;
* Fotokopje të një vlerësimi vjetor;
* Aktin e emërimit si nëpunës civil;
* Fotokopje të librezës së punës;
* Çertifikata ose dëshmi të kualifikimeve, trajnimeve të ndryshme;
* Fotokopje të kartës së identitetit.

**Ky dokumentacion duhet të dorëzohet nga kandidati deri në datën 26.09.2025.**

 **IV**-***Rezultatet për verifikimin paraprak*** të kushteve minimale të procedurës së vendit të punës do të dalin në datë **29.09.2025*,*** në faqen zyrtare të Institucionit të dhe në stendën e informimit të publikut.

* Komisioni përzgjedhës, në bazë të dokumentacionit të paraqitur, bën verifikimin paraprak të kandidatëve që përmbushin kriteret e përcaktuara ne nenin 12 te këtij ligji, te percaktuara edhe në shpalljen për konkurrim.
* Në përfundim të verifikimit, kandidatët të cilët plotësojnë kriteret e përcaktuara në nenin 12 të këtij ligi, renditen në një listë sipas rendit alfabetik. Lista shpallet në faqen zyrtare të bashkisë Kurbin dhe në ambientet e brendshme të saj.
* Kandidatët që nuk plotësojnë kërkesat e përcaktuara në shpalljen për konkurrim, renditen në një listë të veçantë në të cilën tregohen edhe arsyet e mosplotësimit të këtyre kërkesave.
* Lista administrohet nga njësia e Burimeve Njerëzore dhe nuk bëhet publike. Kandidatët që nuk janë kualifikuar, njoftohen individualisht nga njësia e Burimeve Njerëzore.

***Konkurrimi-Testimi me shkrim*** ***dhe testimi i aftësive fizike*** do të zhvillohet në ambientet e Bashkisë (salla e mbledhjeve) në datën **02.10.2025 *ora 10.00***.

* Testimi me shkrim shërben për të vlerësuar nëse kandidati zotëron njohuritë e nevojshme për kryerjen e detyrave të punonjësit të Policisë Bashkiake.
* Testimi me shkrim hartohet, administrohet dhe vlerësohet me pikë nga komisioni përzgjedhës.
* Në përfundim të testimit me shkrim, komisioni publikon zyrtarisht listën me rezultatet e testimit ne rend zbritës ne faqen zyrtare të bashkisë dhe ne ambientet e brendshme të saj.
* Kandidati që ka marre mbi 60% të pikëve të përcaktuara për testimin me shkrim njoftohet për të vazhduar konkurrimin.
* ***V/I-Në testimin me shkrim kandidatët do të vlerësohen për njohuritë e tyre në këto fusha***:
* Ligjin Nr.89/2022 ‘Për Policinë Bashkiake”
* Ligjin nr.9131, datë 08.09.2003 “Për rregullat e etikës në administratën publike;
* Kodin e Proçedurave Administrative;
* Ligjin nr.139/2015, “Për Vetëqeverisjen Vendore”
* Ligjin nr.119/2014 “Për Të Drejtën e Informimit”
* Ligjin 9367,date 07.04.2005 “Për parandalimin e konfliktit të interesit( të ndryshuar)”;
* Rregulloren e Brendshme të Bashkisë .
* ***V/II-Testimi i aftësisë fizike,*** kandidatët që kalojnë testimin me shkrim i nënshtrohen testimit të aftësive fizike, i cili teston aftësitë psikomotore të kandidatit, ku përfshihen shpejtësia, shkathtësia fizike, rezistenca dhe koordinimi fizik.
* Përmbajtja e testimit të aftësive fizike dhe mënyra e vlerësimit të kandidatëve përgatiten nga institucioni arsimor i Policisë së Shtetit pranë ministrisë përgjegjëse për çështjet e rendit dhe sigurisë publike.
* Kandidati quhet fitues kur ka marre mbi 60% të pikëve të përcaktuara për testimin e aftësive fizike.
* Kandidatët fitues renditen sipas pikëve të marra në listën e kandidatëve të suksesshëm dhe njoftohen për intervistën.

***V/III-Intervista me gojë***

* Kandidati vlerësohet përmes intervistës lidhur me përshtatshmërinë dhe pranueshmërinë e tij për ushtrimin e detyrës.
* Komisioni i bën kandidatit pyetje të strukturuara, të cilat testojnë formimin dhe aftësite e tij.

**V**-***Përfundimi i proçesit të konkurrimit***

* Procedura e konkurrimit përfundon me intervistën. Në perfundim të fazës së vlerësimit të kandidatëve, komisioni liston kandidatët fitues.
* Rezultati i përgjithshëm i kandidatit përcaktohet mbi shumatoren e rezultateve të arritura nga testimi me shkrim, testimi fizik dhe intervista.
* Totali i pikëve të vlerësimit të kandidatëve ishte 100 (njeqind), të cilat ndahen përkatësisht:

 a) testimi me shkrim, 60 (gjashtëdhjetë) pikë ;

 b) testimi i aftesive fizike, 20 (njëzet) pikë;

 c) intervista, 20 (njëzet) pikë.

* Kandidatët renditen në listën përfundimtare, sipas rezultateve të arritura në rend zbritës, sipas pikëve totale te marra.
* Administrimi i listës së fituesve të nxjerr nga Komisioni Përzgjedhës bëhet nga njësia e burimeve.
* Lista e kandidatëve, që kanë rezultuar të suksesshëm, është e vlefshme për 1 (një) vit, duke filluar nga data e përfundimit të procesit të pranimit.

***VI- Ankimi***

* Kandidati ka të drejtë të bejë ankim me shkrim në Komisionin Përzgjedhës për rezultatin e pikëve dhe renditjen në listën fituese.
* Afati i ankimit fillon brenda 5 (pesë), diteve kalendarike nga:

 a) data e njoftimit individual të rezultatit të verifikimit paraprak të kandidatit;

 b) data e njoftimit individual të rezultatit të vlerësimit me shkrim;

 c) data e njoftimit individual të rezultatit të testimit të aftësive fizike;

 d) data e njoftimit individual të rezultatit të vlerësimeve për kandidatët, të cilët kanë

 marrë pjesë në të gjitha fazat e vlerësimit të percaktuara.

* Komisioni përzgjedhës njofton vendimin brenda 5 (pesë), ditëve kalendarike nga data e përfundimit të afatit ankimor.
* Në perfundim të këtij afati, njësia e Burimeve Njerëzore publikon listën përfundimtare fitues.

Për sqarime të mëtejshme mund të kontaktoni *n*ë adresën:Bashkia Kurbin email bashkiakurbin@gmail.com

**DREJTORE E BNJ**

**Jurgena TUCI**

**KRYETAR**

**Majlinda CARA**